Eisteddfod Genedlaethol Yr Urdd Ynys Môn                                       Llefaru 9

Pwyllgor Llefaru 4ydd Mehefin 2003

Presennol:         Manon Davies, Gwyneth Morus Jones, Enid Williams,
Nesta Pritchard, Morfydd Owen

Ymddiheuriadau:           Glenys Jones, Sheelagh Edwards

1. Croesawyd pawb i'r cyfarfod yn y car!!!(Camddealltwriaeth ynglyn â bwcio'r ysgol mae'n rhaid) a chytunwyd fod cofnodion y pwyllgor diwethaf yn gywir.

2. Wythnos Y Cyhoeddi

Diolchwyd i bawb am eu gwaith caled yn ystod y Jambori. Gwerthwyd dros 400 o gwn poeth a hyd yn hyn banciwyd £386. Mae £41 i ddod i law eto ac mi ddaw rhywfaint o elw eto ar ôl i Glenys werthu gweddill y cwn poeth. Diolch iddi am fod yn gyfrifol am drefnu'r bwyd i gyd.

Cafwyd Stomp lwyddiannus dros ben a Chyngerdd Cyhoeddi o safon uchel iawn. Llongyfarchiadau i bawb gymerodd ran yn y Cyngerdd.

Tybed a fyddai'n bosibl cael tâp o'r gân groeso i'w chwarae yn yr ysgolion?

3. Eisteddfod 2003

Soniwyd am lwyddiant  Seremoni'r Cyhoeddi ac yna cafwyd trafodaeth ynghyn a rhai pethau  y gellid twtio arnynt/newid ar gyfer y flwyddyn nesaf.

  a.. Efallai bod diffyg lle yn rhai o'r pebyll rhagbrofion. 
  b.. Roedd y llwyfan dawns ar ongl ar ddechrau'r wythnos. 
  c.. Efallai dylid cael 3 person i ddal medalau'r enillwyr ar y llwyfan. 
  d.. A fyddai'n well cael pobl hyn i hebrwng y plant lleiaf un ar y llwyfan? 
  e.. A ellir cynnal y gymnasteg ar y maes yn hytrach na mewn canolfan ar wahan   fel bod pob dim ar y maes? 
  f.. Faint o fedalau a roddir i driawdau?(Gymnasteg)

4. Codi arian

  a.. Ty Bwyta'r Sunshine 13-06-03
Rydym wedi gwerthu dros ddeugain o docynnau hyd yn hyn.

Cynhelir raffl ar y noson - £1 y stribed. Glenys yn dod â'r tocynnau.

Gwobrau :             Taleb £20 (rhodd gan y Sunshine)

                             Champagne (Enid)

Bydd angen gofyn i Bethan Jones roi pwt ym Mhapur Menai i ddiolch i'r Sunshine am eu nawdd.

  b.. Cyngerdd Cor Seiriol - Hydref 12fed
Derbyniwyd llythyr gan Mrs. Rowenna Thomas yn nodi beth sydd angen inni ei wneud. Teimlwyd bod angen cael cyfarfod ar y cyd i drafod rhai materion sy'n codi. Penderfynwyd y gellid cael cyfarfod swyddogion yn unig ym Mis Gorffennaf neu adael y cyfan tan fis Medi. Y Cadeirydd i ffonio Eirianwen Williams(Cerdd Dant) i drafod.

Cynigwyd pedwar enw posibl i fod yn Llywydd ar y noson:

Leah Owen

Meri Rhiannon

Gareth Glyn

Catherine Watkin

Bydd y Cadeirydd/Ysgrifennyddes yn cysylltu a Leah Owen yn gyntaf.

Cynigwyd y gallai un o is-gadeiryddion y Pwyllgor Gwaith wneud y diolchiadau.

  c.. Daliwch y Dydd
Rydym yn dal i werthu dyddiau. Hyd yn hyn banciwyd £229.

5. Dyddiad a lleoliad y cyfarfod nesaf 

4ydd Medi 2003 yn Ysgol Gyfun Llangefni ar y cyd gyda'r Pwyllgor Cerdd Dant.